el en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ru ky ky ky tt ky ky ky ru ky ky ky ru ky ky ky ky ky ky ky tt ky ky ky ky ky ky ky ky ky ky ky ky ky ky ky ky ky ky ru el ru ky ru ky ru ru ru ky ru ky ru ru ru ru ru ru ru bg ky ru ky ru ky ru ky ru ru ky ru ky ru ky ru ky ru av ru ru ru tt ru ky ru kk ru ky ru ky ru ru ru kk ru ru ru en ru
"Агым", 15.05.09 - 20-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Бул жигит жакында "Жаңы толкун" сынагына катышууга ат салышып, бирок, мүмкүнчүлүк ала албай кайткан. Бул сапары шоу чөйрөсүндө ар өңүттө талкууланышы ырчы тургай, насаатчы агасынын да кыжырын келтиргендей… Ал эми биздин маек Исламдын быйыл адистикке ээ болуп, колго диплом алаары туурасында башталды.
- Студенттик турмуштан кол үзүшкөнү атыпсың…
- Азырынча алдыдагы мамлекеттик экзамендерге даярданып жүрөм. Өндүрүштүк практиканы жакында эле бүтүрдүм.
- Дипломдук ишиң кайсы темада?
- Студенттик күндөр менен коштошуп жатканыңа ичиң ачышкан жокпу?
- Беш жыл көз ачып-жумганча өтүп кетиптир деп атам. Эч нерсеге жетишпей калгандаймын. Бирок, мага студенттик курактан көрө мектептеги жылдар көбүрөөк эске түшөт.
- Ырчылыкка аралашып калып, студенттик күндөрдү өз кызыгы менен өткөргөн жок окшойм. Студенттик доорду деле сүрбөдүм, ырахатын алалбай калдым. Кээде мурда же окууну бүткөндөн кийин баштасам болмок экен деп ойлоп, аз-маз өкүнүп калам.
- Жогорку окуу жайдагы беш жыл ичинде сабак алчу окуяларды баштан өткөрдүңбү?
- Андай деле чоң окуя болгон эмес. Бирок, дал ушул студент болгондо чоң сахнага аралаштым.
- Группаңда жылдызсыңбы же карапайым эле группалашсыңбы?
- Алар кээде тамашалай баса белгилеп калышат, бирок, чын-чынында мен аларга жөпжөнөкөй группалашмын. Адамдарды эч качан бөлбөйм.
- А өзүң алардын сенин ким катары кабылдашын каалайт элең?
- Дегеле "жылдыз" дегенди жактырбайм. "Жылдыз дебегиле мени" дейм. Ким болуп кетпейли, турмушта жөнөкөй эле калган жакшы да. Көчөдө кетип баратканда кол менен көрсөткөндөрдү туура эмес көрөм. Башкалардан айырмам - ырдаганым эле да.
- Жеке концертиңди пландап жүрдүң беле?
- Күзүндө деп турабыз. Концертти бергенде да жөн эле бере бербей, оригиналдуу бериш керек. Ошондой идеяларды казып, изденүүдөбүз десем болот.
- Ырчылык менен кетесиңби же өз кесибиң мененби?
- Өз кесибим боюнча жумуш издейм. Ырдап жүрө берем, бирок, экинчи планга жылып калышы ыктымал. Бирок, ырчылык чеберчиликти да арттырып, Улуттук консерваторияга да тапшырып, музыкалык билим алууну да көздөп жүрөм. Бул туурасында акыл кошкон адамдар да бар. Ошол эле Муратбек Бегалиев да кеңеш кылган.
- Сахнага ар бир чыгышың сага кандай сыноо?
- Ойлоносуң. Толгоносуң. Санаага батасың. Толкунданасың. Сахнадан жыгылып кетпейин, музыка жакшы чыкса экен, үнүм отуруп калбасын деп санаркайсың. Айрымдарга бул көнүмүш. Мага андай эмес. Ар ойго алдырам, сыртымдан эле эмес ичимден да катуу даярдык көрөм.
- Кайсынысында өзүңдү ишенимдүү сезесиң - спорттобу же сахнадабы?
- Спортто ишенимдүүрөөкмүн го.
- Спорт турмушуңа жардамга келди беле?
- Албетте. Азыр сахнага чыгышыма деле кандайдыр ички күч берет. Эрк күч алат, мүнөз калыптанат. Көчөдө да балдар менен мушташуулар болуп калат. Ага көмөгү сөзсүз тиет.
- "Чолпон жылдыздан" кийин эларалык кароо-сынактарга жол ачып алгандайсың…
- Чындыгында эле ошондой болду. Мага түрткү болду, өз күчүмө ишеним жаратты. Тажрыйба болду. Адам башынан өткөрбөсө, билбей калат эмеспи. Булардын масштабы эмес, сахнанын кеңдик алышы мага жаңы нерсе. Ал эми мурдатан спорт жаатында эларлык сынактарга катышып эле жүргөм. Самбо менен машыкчумун. Баскыч менен көтөрүлгөм. Алгач шаар боюнча, аймактар, кийин Кыргызстан боюнча биринчи орунга чыккам.
- "Жаш толкун" сынагына тандоого кандайча катышып калдың?
- Мурдатан катышам деп келгем. Омар, Мирбектер катышканда мен укпай калган элем. Быйыл ырларымды жөнөттүм. 12 000 катышуучудан арыз түшүптүр. Юрмаланын тарыхында мындай санда эч болбоптур. Анын ичинен жарым финалга 166быз тандалыппыз. Кыргызстандан Эрлан Андашев, мен жана "МКД" тобу угууга чакырылган. Бул да биз үчүн сыймык. Украиналык кыз гана бөтөнчө үндүү экен, ошол мага аябай жакты.
- Ал жактагы аракетиң шоу чөйрөсүндө ар башкача талкууга алынып жатканынан кабардар болсоң керек…
- Ар кандай ушактарды угуп атам. Бирок, "Миң уккандан, бир көргөн жакшы" дешет. Ошол сыңары, алар бир нерсе айтардан мурун ошол жерге барып көргөнү жакшы болмок. Мен деле, Эрлан, "МКД" деле болгон аракетин кылышты. Тилекке каршы, өтпөй калдык. Өзүм туурасында айтсам, өтө толкунданып кеттим окшойт. Андан да бир ката кетирдим. Микрофонду мен алдымда ырдап бүткөн ырчыдан эмес, башка бирөөнөн алып, анын жаман иштеп атканын билип туруп, токтотуп, кайра башынан баштоону суранган жокмун. Көп орундар алдын-ала сатылып алынган экен. Кыргыздардын ушундай сынап, ушак жаратканы жакпайт. Ырчылар арасында деле ушул. Көрбөгөн соң, ар кыл кеп чыгара бергендин не кереги бар?
Ушул жерден сөзгө Исламдын насаатчысы Мурат Жолукеев аралашты:
- Эрлан же "МКД" жөнүндө эч сөз жок да, Ислам туурасында шоу-бизнестин айрым өкүлдөрү укмуш кептерди жаратып атканына таңгалдык. Биз менен барып, ырдаганын өз көздөрү менен көрүшкөндөй. Гезиттен окуганда өздөрү түшүнөт кеп ким туурасында экенин, аларды биз каалаган убакта, каалаган жерге музыкалык дуэлге расмий түрдө чакырабыз. Эгер алар өздөрү кыйын, ал эми Исламдын күчтүү ырчылыгынан шек санашса, ушундай жол менен такташып алалы. Көралбастык менен ар сөздү айткан ырчылар эларалык эмес, Кыргызстан ичинде бир да сынак көрүшө элек.
Айрымдар "Кыйратчу Ислам кыйралды" дегендей мазактоо кептерин жаратканын биз деле эшитип атабыз. Бирок, конкурс өтө кыйын, жогорку атаандаштыкта өттү. Австралиядан тышкары бардык континенттен келишиптир. Алардын арасында Кыргызстандан үчөө өткөнү да жакшы. Жарым финалдагы 166 конкурсант 6-7 гана орунга ат салышып атышыптыр. Себеби, калганы эбак алдын-ала алынганын аягында господин Резвин ушул мааниде ачык сүйлөдү. Кыргызстанга сөзсүз түрдө кыйыр карашканын белгилеп кетким келет.
Бирок, Москвага барганыбыз куру кеткен жок, тажрыйба алдык. Татыктуу чыктык. Анан да "Кусалык" ырына клип тарттырып келдик. Жакында эл да ага күбө болуп калышар.
Ислам: - Ичимде Юрмалада Кыргызстандын намысын коргойм деген тилек-ишенимим бар эле. Албетте маанайым чөгүп калды. Бирок, бул акыркы эмес, башталышы гана. Эмки жылы да аракет жасап көрөм. Кудай буюрса, жыл деле жаңы башталды го.
Даярдаган Айнагүл САПАРБЕК кызы
кыргыз тилиндеги гезит "Агым"
email • архив • редакция
ШАЙЛООГО 68 КҮН КАЛДЫ
Азаттык эйфориясынан армандуу сазга
"Опузадан коркконумдан президенттин уулу деп ойлогом"
Күрпсай, Ташкөмүр, Үчкоргон, Шамалдысай унутулдубу?
Фильтр тамеки, күл аралаш келген сөөк
Денеге кирген кене, табыптын шакшагы
"Акжол" үчүн 600 миң доллар берген эмесмин"
Түсү ийги кишинин жолу да тегизби?
Дан менен чар качан иргелет?